
Z A P I S N I K

s 18. sjednice Vijeća Gradske četvrti Sesvete, održane 28. studenoga 2022 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Željko Blažinović, Nives Curić, Ivan Dokša, Damir Grgić, Željko Grbavac, Zorica Gregurić, Mihaela Husić, Stjepan Kezerić, Ivan Krivačić, Matija Kralj, Magdalena Kozarić Špoljarić, Vedran Ledinščić, Vladimir Marić, Ivana Vladimira Petric, Damir Pigac, Katarina Petrović 

Nazočni radno, gosti i predstavnici tiska:
- Ines Sosa Meštrović - predsjednica Vijeća Mjesnog odbora Novo Brestje 
- Zvonko Rumenjak - potpredsjednik Vijeća Mjesnog odbor Jelkovec
- Anđa Čujić - predsjednica Vijeća Mjesnog odbora Staro Brestje
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 19 članova Vijeća. Dalje navodi da je članovima Vijeća e-poštom poslan zapisnik s 17. sjednice Vijeća. Upitao je imaju li primjedbi na zapisnik.

Željko Grbavac imao je primjedbu na zapisnik te je zamolio da se u zapisniku navede izreka Magdalene Kozarić Špoljarić kako je Udruga Zelene i plave Sesvete obustavila izgradnju atletske staze kod Gimnazije Sesvete te je s time apelirala kako Udruga Zelene i plave Sesvete ima veći utjecaj od Vijeća Gradske četvrti Sesvete. U daljnjoj raspravi sudjeluju Željko Blažinović, Zorica Greguruć i Marko Brkić te je zatraženo da se pošalje upit prema gradonačelniku Grada Zagreba zašto se obustavljena izgradnja atletske staze kod Gimnazije Sesvete.
Predsjednik je predložio da se dnevni red dopuni točkama Prijedlog Plana malih komunalnih akcija Mjesnog odbora Centar u 2023. i Prijedlog zaključka o projektiranju i izgradnji vodoopskrbnog cjevovoda u ulici Šebeki, u Gorancu te je zamolio članove Vijeća, ako imaju kakve primjedbe ili prijedloge, da ih iznesu.

Prijedloga i primjedbi na predloženi dnevni red nije bilo, te je Vijeće Gradske četvrti Sesvete s 19 glasova „za“ jednoglasno donijelo

DNEVNI RED :

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2022.
2. Prijedlog Plana komunalnih aktivnosti Gradske četvrti Sesvete u 2023.
3. Prijedlog Zaključka o imenovanju zamjenika predsjednika Vijeća za prevenciju Gradske četvrti Sesvete
4. Prijedlog zaključka o prioritetima kapitalnih investicija na području Gradske četvrti Sesvete
5. Prijedlog zaključka o raspolaganju dijela k.č.br. 622/11 k.o. Vugrovec – davanje mišljenja
6. Prijedlog zaključka o raspolaganju k.č.br. 4248/1 k.o. Sesvete – davanje mišljenja
7. Prijedlog zaključka o zakup neizgrađenog građevinskog zemljišta oznake k.č.br. 4055 i dr. k.o. Đurđekovec
8. Prijedlog zaključka na zahtjev Angelike Đuran za dostavu pitke vode cisternom – davanje mišljenja
9. Prijedlog zaključka na zahtjev Eve Stanišić za dostavu pitke vode cisternom – davanje mišljenja
10. Prijedlog zaključka o ne materijalom pokroviteljstvu Adventa na prostoru upravne zgrade bivše tvornice „Sljeme“ te traženje odobrenja korištenja prostora za glazbeno – umjetničke radionice
11. Prijedlog Plana malih komunalnih akcija Mjesnog odbora Centar u 2023. g.
12. Prijedlog zaključka o projektiranju i izgradnji vodoopskrbnog cjevovoda u ulici Šebeki, u Gorancu
13. Razno

/ Prelazi se na rad po dnevnom redu /

Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2022.
	
	Stjepan Kezerić navodi da je svima dostavljen prijedlog zaključka o izmjeni Plana komunalnih aktivnosti Gradske četvrti Sesvete u 2022. U odnosu na dostavljene materijale povećan je iznos na izgradnji kanalizacije u Dobrodolu jer su radovi započeli i očekuje se realizacija do kraja godine u visini od 1.250.000,00 kuna te je također povećan iznos akcije asfaltiranja Bilogorske ulice u Dumovcu u skladu s pristiglim troškovnikom Podružnice Zagrebačke ceste. Predsjednik je kazao kako bi realizacija Plana komunalnih aktivnosti Gradske četvrti Sesvete u 2022. g. mogla biti oko 90 %.  Potom je otvorio raspravu.
	U konstruktivnoj raspravi oko pojedinih akcija iz Plana komunalnih aktivnosti Gradske četvrti Sesvete u 2022. g. sudjeluju Vladimir Marić, Magdalena Kozarić Špoljarić, Matija Kralj,  Željko Blažinović, Marko Brkić,  Vinko Batinić, Nives Curić, Katarina Petrović, Damir Pigac, Stipe Jurić i Stjepan Kezerić. 

Nakon rasprave, članovi Vijeća su glasovali te je većinom glasova, s 13 glasova „za“ 5 protiv i 1 suzdržan glas donijelo.

Zaključak
o izmjeni Plana komunalnih aktivnosti Gradske četvrti Sesvete u 2022.

/ Zaključak se prilaže zapisniku sjednice/

Ad 2) Prijedlog Plana komunalnih aktivnosti Gradske četvrti Sesvete u 2023
	
	Stjepan Kezerić otvorio je raspravu.
	U konstruktivnoj raspravi oko pojedinih akcija iz Plana komunalnih aktivnosti u 2023. g. sudjeluju Damir Pigac, Željko Grbavac, Matija Kralj, Ivana Vladimira Petric, Zorica Gregurić, Stipe Jurić i Stjepan Kezerić. Nakon rasprave zaključeno je da se pošalje dopis nadležnom gradskom uredu u kojoj fazi je projektiranje nogostupa u Ulici Ivana Sandelića od Sopničke ulice do Željezničke ceste te kada se očekuje ishođenje građevinske dozvole za isti. Također je zaključeno da se pošalje dopis prema Gradskoj četvrti Donja Dubrava da izvide sigurnosnu situaciju za pješake preko Željezničke ceste kod novo izgrađene željezničke postaje.

Nakon rasprave, članovi Vijeća su glasovali te je većinom glasova, s 13 glasova „za“ i 6 protiv glasa donijelo.
Zaključak
o Planu komunalnih aktivnosti Gradske četvrti Sesvete u 2023.

/ Zaključak se prilaže zapisniku sjednice/

Ad 3) Prijedlog Zaključka o imenovanju zamjenika predsjednika Vijeća za prevenciju Gradske četvrti Sesvete

	Stjepan Kezerić pojašnjava da je potrebna izmjena obzirom da je imenovan načelnik IX. Policijske postaje Sesvete g. Darko Brnjaković, a koji je po službenoj dužnosti i zamjenik predsjednika Vijeća za prevenciju Gradske četvrti Sesvete. Potom je otvorio raspravu.
	Daljnje rasprave nije bilo, te je Vijeće jednoglasno donijelo 

Zaključak
 o imenovanju zamjenika predsjednika Vijeća za prevenciju Gradske četvrti Sesvete

/ Zaključak se prilaže zapisniku sjednice/

Ad 4) Prijedlog zaključka o prioritetima kapitalnih investicija na području Gradske četvrti Sesvete

	Stjepan Kezerić pojašnjava da Vijeće Gradske četvrti Sesvete mora predložiti kapitalne investicije. Potom je otvorio raspravu
	U raspravi sudjeluju Vinko Batinić, Matija Kralj, Željko Blažinović, Željko Grbavac, Ivan Dokša, Vedran Ledinščić, Ivana Vladimira Petric, Marko Brkić i Stjepan Kezerić.
[bookmark: _GoBack]	Vinko Batinić je ispred stranke „MOST“ predložio kapitalne investicije. Nakon rasprave zaključeno je da se na slijedećoj sjednici Vijeća Gradske četvrti Sesvete donese odluka na temelju prijedloga koji će biti istih mišljenja većine.

Ad 5) Prijedlog zaključka o raspolaganju dijela k.č.br. 622/11 k.o. Vugrovec – davanje mišljenja

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje o raspolaganju dijela k.č.br. 622/11 k.o. Vugrovec. Potom navodi da je Vijeće Mjesnog odbora Đurđekovec dalo pozitivno mišljenje. Zatim je otvorio raspravu.

/ Damir Pigac odlazi sa sjednice u 19,18/

	Daljnje rasprave nije bilo, te je Vijeće jednoglasno donijelo 

Zaključak
o davanju mišljenja o raspolaganju dijela k.č.br. 622/11 k.o. Vugrovec 

/ Zaključak se prilaže zapisniku sjednice/

Ad 6) Prijedlog zaključka o raspolaganju k.č.br. 4248/1 k.o. Sesvete – davanje mišljenja

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje o raspolaganju k.č.br. 4248/1 k.o. Sesvete. Potom navodi da je Vijeće Mjesnog odbora Jelkovec dalo pozitivno mišljenje. Potom je otvorio raspravu. 

/  Petar Bajan odlazi sa sjednice u 19,19/

	Nives Curić navodi da se predmetna čestica nalazi na rubu Urbanističkog plana uređenja gospodarske zone Sesvete, a s tim planom se planira proširenje ulice Rimski put.
	Stjepan Kezerić predložio je da se detaljnije istraži predmetna čestica te da se na slijedećoj sjednice donese mišljenje. 

Ad 7) Prijedlog zaključka o zakupu neizgrađenog građevinskog zemljišta oznake k.č.br. 4055 i dr. k.o. Đurđekovec

	Stjepan Kezerić navodi da je Vijeće Gradske četvrti Sesvete zaprimilo molbu za očitovanje o zakupu neizgrađenog građevinskog zemljišta k.č.br. 4055 i dr. k.o. Đurđekovec. Potom navodi da je Vijeće Mjesnog odbora Dobrodol dalo pozitivno mišljenje. Potom je otvorio raspravu.
	Nives Curić navodi da je predmetna čestica u obuhvatu Urbanističkog plana uređenja Markovo polje te predlaže da se stavi napomena da se ništa ne gradi na predmetnoj čestice jer će jednog dana ići proširenje groblja Markovo polje.
	Stjepan Kezerić predložio je da se ispitaju mogućnosti i da se na slijedećoj sjednici donese mišljenje. 

Ad 8) Prijedlog zaključka na zahtjev Angelike Đuran za dostavu pitke vode cisternom – davanje mišljenja

	Stjepan Kezerić navodi da je razmotren zahtjev Angelike Đuran iz Šimunčevca, u kojem traži dovoz jedne cisterne od 8 m3 pitke vode mjesečno neophodne za osnovne životne potrebe. Na temelju prethodnog izvida terena od strane Vijeća Mjesnog odbora Šimunčevec, podnositelju zahtjeva za dovoz neophodne količine pitke vode, Vijeće Mjesnog odbora Šimunčevec dalo je pozitivno mišljenje o traženom. Potom je otvorio raspravu.

	Daljnje rasprave nije bilo, te je Vijeće jednoglasno donijelo 

Zaključak
o davanju mišljenja na zahtjev Angelike Đuran za dostavu pitke vode cisternom

/ Zaključak se prilaže zapisniku sjednice/

Ad 9) Prijedlog zaključka na zahtjev Eve Stanišić za dostavu pitke vode cisternom – davanje mišljenja

Stjepan Kezerić navodi da je razmotren je zahtjev Eve Stanišić iz Vugrovca, u kojem traži dovoz jedne cisterne od 8 m3 pitke vode mjesečno neophodne za osnovne životne potrebe. Na temelju prethodnog izvida terena od strane Vijeća Mjesnog odbora Vugrovec, podnositelju zahtjeva za dovoz neophodne količine pitke vode, Vijeće Mjesnog odbora Vugrovec dalo je pozitivno mišljenje o traženom. Potom je otvorio raspravu.

	Daljnje rasprave nije bilo, te je Vijeće jednoglasno donijelo 

Zaključak
o davanju mišljenja na zahtjev Eve Stanišić za dostavu pitke vode cisternom

/ Zaključak se prilaže zapisniku sjednice/

Ad 10) Prijedlog zaključka o ne materijalnom pokroviteljstvu Adventa na prostoru uprave zgrade bivše tvornice „Sljeme“ te traženje odobrenja korištenja prostora za glazbeno – umjetničke radionice

	Stjepan Kezerić navodi da je prijedlog uvršten u dnevni red temeljem traženja članice Vijeća gđe Nives Curić te ju je zamolio da obrazloži prijedlog zaključka.
	Nives Curić navodi kako s obzirom na to da se nitko nije javio na natječaj za Advent u Sesvetama, predlaže da Vijeće gradske četvrti Sesvete da podršku u organizaciji Adventa u prostorima upravne zgrade bivšeg Sljemena. Adventska događanja realizirali bi se u suradnji s Narodnim sveučilištem Sesvete, Muzejom Prigorja i udrugom FABLAB. Događanja bi uključivala glazbeno - umjetničke radionice i programe Muzeja i Sveučilišta i Makers Advent FABLAB-a, koji svi već imaju svoje korisnike, ciljanu publiku i potrebnu opremu. Zatim je zamolila Vijeće gradske četvrti Sesvete da uputi zahtjev Gradskom uredu za upravljanje imovinom i stanovanje kako bi se odobrilo korištenje navedenog prostora. Od Grada se osim ustupanja navedenog prostora na korištenje traži da, ako je moguće, osigura napajanje električnom energijom, a ako to ne bude moguće isto je predviđeno privremenim razvodom iz gradskog prostora u Kelekovoj 2 u kojoj je Udruga Zelene i plave Sesvete, koja već surađuju s FABLAB-om i s kojima FABLAB ima načelan dogovor o navedenom. Predloženi termin je od 10. prosinca 2022. do 10. siječnja 2023. za održavanje adventskih radionica. Također navodi kako sve navedene aktivnosti imaju za cilj aktivirati prostore bivše tvornice i dati ih na korištenje prvenstveno mladima, ali i svim ostalim stanovnicima Sesveta i cijelog grada.
	U raspravi sudjeluju Zorica Gregurić, Ivana Vladimira Petric, Marko Brkić, Željko Blažinović, Vladimir Marić, Vedran Ledinščić, Željko Grbavac, Stjepan Kezerić i Nives Curić. Nakon rasprave većina članova Vijeća podržava sve inicijative koje će doprinijeti razvoju mladih i ostalih stanovnika Sesveta, ali većina naglašava važnost kako je potrebno naglasiti kako je Vijeće Gradske četvrti Sesvete podržalo inicijativu te zatražilo odobrenje za korištenje prostora.

/ Željko Blažinović odlazi sa sjednice u 19,38/
	
	Daljnje rasprave nije bilo, te je Vijeće jednoglasno donijelo 

Zaključak
o ne materijalnom pokroviteljstvu Adventa na prostoru uprave zgrade bivše tvornice „Sljeme“ te traženja odobrenja korištenja prostora za glazbeno – umjetničke radionice

/ Zaključak se prilaže zapisniku sjednice/



Ad 11) Prijedlog Plana malih komunalnih akcija Mjesnog odbora Centar u 2023. g.

Stjepan Kezerić pojašnjava kako obzirom da Vijeće Mjesnog odbora Centar nije u propisanom roku do kraja listopada 2022. g. donijelo svoj Plan malih komunalnih akcija Mjesnog odbora Centar u 2023. g., sukladno Statutu Grada Zagreba te Pravilima i Poslovniku o radu, Vijeće Gradske četvrti Sesvete treba donijeti isti umjesto njih. Potom je otvorio raspravu. 

/ Nives Curić odlazi sa sjednice u 19,40/
	
	U raspravi sudjeluju Vladimir Marić, Ivan Krivačić, Stipe Jurić, Vinko Batinić, Damir Grgić, Željko Grbavac, Ivana Vladimira Petric. Nakon rasprave većina vijećnika izrazilo je nezadovoljstvo radom Vijeća Mjesnog odbora Centar. 

/ Marko Brkić odlazi sa sjednice u 19,42/

	Daljnje rasprave nije bilo, te je Vijeće jednoglasno donijelo 

Zaključak
o Planu malih komunalnih akcija Mjesnog odbora Centar u 2023. g.

/ Zaključak se prilaže zapisniku sjednice/

Ad 12) Prijedlog zaključka o projektiranju i izgradnji vodoopskrbnog cjevovoda u ulici Šebeki, u Gorancu

	Stjepan Kezerić navodi kako je prijedlog uvršten u dnevni red temeljem traženja člana Vijeća g. Ivana Dokše te ga je zamolio da obrazloži prijedlog zaključka.
	Ivan Dokša pojašnjava kako se radi o rješavanju problema izgradnje vodoopskrbnog cjevovoda u naselju Goranec u ulici Šebeki koji se dugi niz godina nije riješio. U Gorancu postoji prepumpna stanica koja je izgrađena za potrebe ulice Šebeki, ali ona ne zadovoljava potrebe cijele ulice Šebeki te su u Gradskoj četvrti Gornja Dubrava izgradili vodoopskrbni cjevovod koji je došao do samoga vrha između Čučerja i Gornaca i tu se nalazi zadnji hidrant. Vodu je moguće slobodnim padom spustiti u naselje Šebeki te je samo potrebno izgraditi 1200 m vodoopskrbnog cjevovoda. Nadalje navodi kako Vijeće Mjesnog odbora Goranec traži podršku Vijeća Gradske četvrti Sesvete kako bi se što prije riješila problematika.  
	Stjepan Kezerić navodi da će se zatražiti žuran sastanak.

	Daljnje rasprave nije bilo, te je Vijeće jednoglasno donijelo 

Zaključak
o projektiranju i izgradnji vodoopskrbnog cjevovoda u ulici Šebeki, u Gorancu

/ Zaključak se prilaže zapisniku sjednice/

Ad 13) Razno

Stjepan Kezerić otvorio je raspravu.
Željko Grbavac zatražio je da se ponovne svi upiti na koje nismo dobili odgovor. Nadalje postavio je upit da li je pristigao odgovor vezano za imenovanje Parka 144. brigade Hrvatske vojske obzirom da se je sjednica održala 15. studenoga 2022. g.
Stjepan Kezerić odgovorio je da nije pristigao odgovor vezano za imenovanje Parka 144. brigade Hrvatske vojske te da nije stavljeno za točku dnevnog reda. 
Katarina Petrović apelira na postavljanje nadzornih kamera ili zatvaranje javnih garaža u Novom Jelkovcu jer su s automobila skinuti kotači. Nadalje navodi kako se učestalo krši javni red i mir u parku za pse u Novom Jelkovcu.

/ Magdalena Kozarić Špoljarić odlazi sa sjednice u 20,01/

Stjepan Kezerić navodi kako nema dovoljno policajaca da učestalo budu na jednoj lokaciji te je molba načelnika g. Darka Brnjakovića da ukoliko se uoči kršenje javnog reda i mira građani obavijeste policiju. Potom navodi kako će se zatražiti postava nadzornih kamera u javne garaže u Novom Jelkovcu. 
Vladimir Marić navodi kako je održana tribina s ljudima iz Novog Brestja na temu prenamjene prostora mjesne samouprave u dječji vrtić. Nadalje je kazao kako je u petak zamjenica gradonačelnika gđa Danijela Dolenec bez prethodne najave posjetila prostor mjesne samouprave u Novom Brestju te je rečeno da će se prostor prenamijeniti u dječji vrtić. Također je izrazio nezadovoljstvo donesenom odlukom obzirom da će samo 60 djece moći pohađati isti, a potreba je za primitkom oko 150 djece. Potom je zatražio podršku Vijeća Gradske četvrti Sesvete. Zatim navodi kako se u Mjesni odbor Novo Brestje nije realiziralo od traženog ništa.

/ Ivan Krivačić odlazi sa sjednice u 20,05/

Stjepan Kezerić navodi kako se je Vijeće Gradske četvrti Sesvete zalagalo da se ne prenamjene prostori mjesne samouprave u dječje vrtiće, ali nažalost u nekim slučajevima bez uspjeha. Zatim je kazao kako se planira otkupiti zemlja za uređenje igrališta u iznosu od 970.000,00 kuna u Novom Brestju te asfaltirati neke od traženih ulice. Nadalje navodi kako se u 36 mjesnih odbora nije napravilo ništa. 
Vinko Batinić zatražio je planove Vodoopskrbe i odvodnje.
Katarina Petrović postavila je upit kada će početi radovi na uređenju Ulice Ljudevita Posavskog obzirom da su trebali započeti 5. studenoga 2022. g.
Stjepan Kezerić odgovorio je da policija nije odobrila zbog prevelike prometne gužve koja bi se stvarala te su radovi prebačeni na ljeto 2023 .g. 
Matija Kralj konstatira da onda Sesvete neće dobiti sredstva koja su bila namijenjena za ovu godinu. 
Stjepan Kezerić navodi kako je Gradski ured za mjesnu samoupravu, civilnu zaštitu i sigurnost trebao financirati istu, ali će se možda asfaltirati dvije trake u jednom smjeru koje su u lošem stanju na Zagrebačkoj cesti od Branimirova ulice do nadvožnjaka.
Ivana Vladimira Petric postavila je upit da li će se u Novom Brestju ići u rekonstrukciju postojećeg objekta ili će se rušiti objekt i graditi novi te šta će biti sa poštom. 
Stjepan Kezerić odgovorio je da će ići u rekonstrukciju postojećeg objekta. 
Stipe Jurić odgovorio je kako se još traži rješenje za poštu. 
Ivana Vladimira Petric navodi kako je na Vijeću za prevenciju dogovoreno da Vijeće Gradske četvrti Sesvete u Planu komunalnih aktivnosti Gradske četvrti Sesvete u 2023. g. osigura sredstva za kutije za kamere za nadzor brzine koje bi se postavile na glavne prometne pravce u Sesvetama, a policija će premještati kamere.
Stjepan Kezerić navodi kako će se osigurati sredstava u Planu komunalnih aktivnosti Gradske četvrti Sesvete u 2023.g. 
Vedran Ledinščić postavio je upit vezano za dogradnju Osnovne škole Luka i izgradnju sportskog igrališta kod iste.
Stjepan Kezerić odgovorio je da je zatražen sastanak s Gradskim uredom za obrazovanje, sport i mlade vezano za proširenje svih predloženih škola za dogradnju. Nadalje navodi kako je zemljište Osnovne škole Luka potrebno dodijeliti Gradu Zagrebu radi lakšeg povlačenje sredstava iz EU fondova za dogradnju predmetne škole. 
Vedran Ledinščić nadovezao se kako projekt za izgradnju sportskog igrališta kod Osnovne škole Luka postoji te se nada da će se realizirati. Zatim je zatražio da se na sjednicu Vijeća pozove predstavnik Vodoopskrbe i odvodnje.
Stjepan Kezerić navodi kako je gradonačelnik Grada Zagreba g. Tomislav Tomašević rekao da će svaka tri mjeseca dolaziti svi direktori podružnica Zagrebačkog holdinga d.o.o. i većina pročelnika gradskih ureda.  
Vedran Ledinščić predlaže da se napravi pješački most preko Vuger potoka kod street workouta kod Gimnazije Sesvete. 
Stjepan Kezerić navodi da se treba napraviti prvo projekt. 

 	Daljnje rasprave nije bilo, te je Vijeće završilo s radom u 20,25.



KLASA: 024-08/22-002/312
URBROJ: 251-13-11-12/004-22-2
Sesvete, 28. studenoga 2022. 				               Predsjednik Vijeća
Zapisnik sastavila:							Gradske četvrti Sesvete

Nives Polojac								      Stjepan Kezerić



